En ledende medarbejder i Center for Byens Anvendelse har fået en skriftlig advarsel, mens fire har fået skriftlige påtaler for ikke at have sagt fra overfor kritisable forhold, der foregik lige for øjnene af dem, mens den bortviste topchef, Claus Pedersen, var afdelingens øverste chef.

Annonce

AARHUS: Fem ledende medarbejdere i Center for Byens Anvendelse og i Natur og Vejservice får kritik for på forskellig vis ikke at have sagt fra overfor de kritisable forhold i afdelingerne under den bortviste topchef, Claus Pedersens, ledelse. Forhold der har ført til, at Claus Pedersen ikke bare er fortid i Aarhus Kommune men også er under politiefterforskning for blandt andet at have modtaget bestikkelse i form af sponsorater på mere end 400.000 kroner i badmintonklubben Triton Aalborg fra en række af Natur og Vejservices leverandører.

Annonce

Sagde ikke fra

En af lederne har fået en skriftlig advarsel, mens de fire øvrige slipper med skriftlige påtaler, efter at de har været til tjenstlige samtaler hos direktøren for Teknik og Miljø, Erik Jespersen. - De fire får en skriftlig påtale for ikke at have sagt fra overfor kritisable ting, der er foregået lige for øjnene af dem under den tidligere centerchefs ledelse, siger Erik Jespersen. Den skriftlige advarsel er givet til en leder, der derudover heller ikke har fulgt Aarhus Kommunes retningslinjer.

Annonce

Der kan komme mere